2022 m. vasario 14 d., Vilnius

VARTOJIMO PREKIŲ IR PASLAUGŲ KAINŲ POKYČIAI

* **2022 m. sausį, palyginti su 2021 m. gruodžiu, vartojimo prekių ir paslaugų kainos padidėjo 2,2 proc.** Daugiausia tam įtakos turėjo šilumos energijos, pieno ir jo produktų, sūrio, kietojo kuro, elektros energijos, gamtinių dujų, spirituotų gėrimų, alaus, duonos ir grūdų produktų kainų padidėjimas bei drabužių ir avalynės kainų sumažėjimas.
* Vartojimo prekių kainos per mėnesį padidėjo 2,4 proc., paslaugų – 1,6 proc.
* Valstybės ir savivaldybių institucijų administruojamos vartojimo prekių ir paslaugų kainos padidėjo 5,8proc., rinkos – 1,6 proc.

**1 pav. Vartojimo prekių ir paslaugų kainų pokyčiai per mėnesį**

Palyginti su ankstesniu mėnesiu

* 2022 m. sausį, palyginti su 2021 m. gruodžiu, būsto, vandens, elektros, dujų ir kito kuro grupės prekių ir paslaugų kainų pokytį (kainos padidėjo 8,1 proc.) lėmė gamtinių dujų (29,1 proc.), šilumos energijos (12,9 proc.), kietojo kuro (12,8 proc.), elektros energijos (8,8 proc.), gaminių ir medžiagų būsto priežiūrai ir remontui (4,8 proc.) kainų padidėjimas.
* Maisto produktų ir nealkoholinių gėrimų kainos padidėjo 2,6 proc. Labiausiai kito kai kurių šviežių vaisių ir daržovių kainos: daugiausia padidėjo gūžinių salotų, špinatų, vynuogių, kininių kopūstų, ilgavaisių agurkų kainos, bet sumažėjo citrinų, kivių, melionų, spanguolių kainos. Taip pat pabrango grikių kruopos, jogurtas, grietinė, mineraliniai arba šaltinio vandenys, bet atpigo kalakutiena, kiaušiniai, uogienės, marmeladai ir medus, saldumynai.
* Alkoholinių gėrimų ir tabako gaminių kainos padidėjo 4,9 proc. Pokytį lėmė spirituotų gėrimų (7,7 proc.), alaus (6,8 proc.), vyno ir vyno produkcijos (6,2 proc.) kainų padidėjimas. Alkoholinių gėrimų ir tabako gaminių kainų didėjimui įtakos turėjo nuo 2022 m. sausio 1 d. jiems taikomas didesnis akcizo tarifas.
* Dėl nuolaidų drabužių ir avalynės kainos sumažėjo 7,9 proc. Drabužiai atpigo 9,5 proc., kiti aprangos gaminiai – 7,2 proc., avalynė – 5 proc.

1 lentelė. Didžiausi vartojimo prekių ir paslaugų kainų pokyčiai per mėnesį

2022 m. sausio mėn., palyginti su 2021 m. gruodžio mėn.

| Prekių ir paslaugų pavadinimas | Kainų padidėjimas, proc. | Prekių ir paslaugų pavadinimas | Kainų sumažėjimas (–), proc. |
| --- | --- | --- | --- |
| **Švieži vaisiai ir daržovės** | | | |
| Gūžinės salotos | 31,4 | Citrinos | –10,6 |
| Špinatai | 19,6 | Kiviai | –9,8 |
| Vynuogės | 18,8 | Melionai | –6,8 |
| Kininiai kopūstai | 13,7 | Spanguolės | –6,4 |
| Ilgavaisiai agurkai | 11,4 | Mandarinai | –3,5 |
| Greipfrutai | 10,4 | Apelsinai | –3,4 |
| Saldžiosios paprikos | 8,8 |  |  |
| Pomidorai | 8,3 |  |  |
| Burokėliai | 7,6 |  |  |
| Baltagūžiai kopūstai | 6,3 |  |  |
| **Maisto produktai ir nealkoholiniai gėrimai** | | | |
| Grikių kruopos | 16,5 | Kalakutiena | –1,3 |
| Jogurtas | 9,3 | Kiaušiniai | –1,2 |
| Grietinė | 6,6 | Uogienės, marmeladai ir medus | –0,8 |
| Mineraliniai arba šaltinio vandenys | 6,5 | Saldumynai | –0,4 |
| Kiti valgomieji gyvuliniai riebalai | 6,2 | Sūdytos žuvys | –0,3 |
| Miltai | 5,9 |  |  |
| Sviestas ir sviesto produktai | 5,8 |  |  |
| Pasterizuotas pienas | 5,7 |  |  |
| Kefyras ir rūgpienis | 5,6 |  |  |
| Varškė | 5,3 |  |  |
| **Alkoholiniai gėrimai ir tabako gaminiai** | | | |
| Spirituoti gėrimai | 7,7 |  |  |
| Alus | 6,8 |  |  |
| Vynas ir vyno produkcija | 6,2 |  |  |
| Tabako gaminiai | 0,8 |  |  |
| **Ne maisto prekės** | | | |
| Namų valymo ir priežiūros priemonės | 6,2 | Drabužiai | –9,5 |
| Grožinės literatūros knygos | 5,0 | Kiti aprangos gaminiai | –7,2 |
| Gaminiai ir medžiagos būsto priežiūrai ir remontui | 4,8 | Avalynė | –5,0 |
| Kitos asmens priežiūros prekės | 4,4 | Žaislai, žaidimai, mėgstami dalykai | –1,9 |
| Kosmetikos priemonės | 4,4 | Asmeniniai kompiuteriai | –1,8 |
| Sodo produktai | 4,2 | Stalo ir vonios kambario skalbiniai | –0,7 |
| Terapiniai aparatai ir įranga | 4,1 | Gėlės | –0,8 |
| Asmens higienos reikmenys | 3,3 |  |  |
| Sodo įrankiai | 2,8 |  |  |
| **Energetinės prekės** | | | |
| Gamtinės dujos | 29,1 | Suskystintos automobilinės dujos | –5,0 |
| Šilumos energija | 12,9 | Suskystintos dujos maistui gaminti | –3,5 |
| Kietasis kuras | 12,8 | Benzinas | –0,3 |
| Elektros energija | 8,8 |  |  |
| Skystasis kuras | 6,6 |  |  |
| Dyzeliniai degalai | 0,9 |  |  |
| **Paslaugos** | | | |
| Socialinės apsaugos | 15,0 | Keleivių vežimo oro transportu | –16,0 |
| Pašto | 15,0 | Poilsio namų | –5,1 |
| Laidojimo | 5,0 |  |  |
| Buitinių prietaisų taisymo | 4,1 |  |  |
| Čiuožyklų, baseinų ir kt. | 4,1 |  |  |
| Muziejų | 3,8 |  |  |
| Baldų remonto | 3,5 |  |  |
| Sanatorijų | 3,2 |  |  |
| Medicinos | 3,1 |  |  |
| Viešojo maitinimo | 1,8 |  |  |

* **2022 m. sausio metinė (2022 m. sausį, palyginti su 2021 m. sausiu) infliacija sudarė 12,4 proc.** Metinei infliacijai daugiausia įtakos turėjo degalų ir tepalų, šilumos energijos, kietojo kuro, pieno ir jo produktų, sūrio ir kiaušinių, dujų, daržovių, duonos ir grūdų produktų, elektros energijos, restoranų, kavinių ir panašių įstaigų paslaugų, asmeninių transporto priemonių techninės priežiūros ir remonto paslaugų kainų padidėjimas bei vandentiekos kainų sumažėjimas.
* Vartojimo prekių kainos per metus padidėjo 13,8 proc., paslaugų – 9,1 proc.
* Valstybės ir savivaldybių institucijų administruojamos kainos per metus padidėjo 19,4 proc., rinkos –11,3 proc.

2 pav. Metinė infliacija 2017–2022 m. sausio mėn.

* **2022 m. sausį vidutinė metinė infliacija sudarė 5,7 proc.**

**3 pav. Vidutinė metinė infliacija 2017–2022 m. sausio mėn.**

2 lentelė. Vartojimo prekių ir paslaugų kainų pokyčiai 2022 m. sausio mėn.

Procentais

| Vartojimo prekių ir paslaugų skyriai pagal COICOP 19991 | Vartojimo išlaidų lyginamosios dalys bendrose vartojimo išlaidose | Kainų padidėjimas, sumažėjimas (–) | | |
| --- | --- | --- | --- | --- |
| 2022 m. sausio mėn., palyginti su | | vidutinis metinis  2021–2022 m. sausio mėn. 2020–2021 m. sausio mėn. |
| 2021 m.  gruodžio mėn. | 2021 m.  sausio mėn. |
| **Vartojimo prekės ir paslaugos** | **100,0** | **2,2** | **12,4** | **5,7** |
| Maisto produktai ir nealkoholiniai gėrimai | 21,97 | 2,6 | 11,8 | 3,8 |
| Alkoholiniai gėrimai ir tabako gaminiai | 8,42 | 4,9 | 6,8 | 2,3 |
| Drabužiai ir avalynė | 5,94 | –7,9 | 1,8 | 1,6 |
| Būstas, vanduo, elektra, dujos ir kitas kuras | 12,69 | 8,1 | 32,8 | 11,0 |
| Būsto apstatymas, namų apyvokos įranga ir kasdienė būsto priežiūra | 5,43 | 2,0 | 9,0 | 4,7 |
| Sveikatos priežiūra | 7,96 | 1,0 | 5,5 | 5,1 |
| Transportas | 13,67 | 0,0 | 16,6 | 11,1 |
| Ryšiai | 2,93 | 1,5 | 4,1 | 2,5 |
| Poilsis ir kultūra | 6,95 | 0,5 | 9,6 | 5,1 |
| Švietimas | 1,79 | 0,2 | 7,2 | 5,9 |
| Viešbučiai, kavinės ir restoranai | 5,64 | 1,6 | 10,0 | 5,5 |
| Įvairios prekės ir paslaugos | 6,61 | 4,0 | 9,0 | 4,5 |
| **Vartojimo prekės** | **70,90** | **2,4** | **13,8** | **5,7** |
| **Vartojimo paslaugos** | **29,10** | **1,6** | **9,1** | **5,5** |

Individualaus vartojimo išlaidų pagal paskirtį klasifikatorius (angl. *Classification of Individual Consumption by Purpose* – COICOP 1999).

Įtaka bendram vartotojų kainų pokyčiui

Detalesnė informacija apie didžiausią įtaką bendram vartotojų kainų pokyčiui pateikiama lentelėse:

* Įtaka mėnesiniam vartojimo prekių ir paslaugų kainų pokyčiui.
* Didžiausia teigiama ir neigiama (–) įtakos bendram vartotojų kainų pokyčiui pagal COICOP 1999 vartojimo prekių ir paslaugų kategorijas.

2022 m. „statistinis krepšelis“

„Statistinis krepšelis“ kasmet peržiūrimas ir atnaujinamas atsižvelgiant į pasikeitimus vartojimo rinkoje. 2022 m. VKI sudaryti atrinkta 786 prekės ir 199 paslaugos („statistinis krepšelis“). Kas mėnesį vidutiniškai surenkama apie 79 000 šių prekių ir paslaugų kainų. Detalesnė informacija apie 2022 m. „statistinį krepšelį“ pateikiama lentelėse 2022 m. „statistinis krepšelis“.

Vartojimo prekių ir paslaugų kainos renkamos 18 teritorinių vienetų iš apie 4 400 prekybos ir paslaugų įmonių ir vietos vienetų.

Vartojimo prekių ir paslaugų kainų pokyčius 2022 m. vasarį skelbsime kovo 8 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/statistiniu-rodikliu-analize#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Kaip keitėsi kainos nuo bet kurio Jus dominančio laikotarpio, galite pasiskaičiuoti infliacijos skaičiuoklėje: <http://estatistika.stat.gov.lt/skaiciuokle/>

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

Paaiškinimai

**Metinė infliacija** – ataskaitinio mėnesio ir ankstesnių metų atitinkamo mėnesio vidutinio kainų lygio santykinis pokytis.

**Vidutinė metinė infliacija** – dvylikos paskutinių mėnesių ir atitinkamų ankstesnių dvylikos mėnesių vidutinio kainų lygio santykinis pokytis.

Kontaktinė informacija

Dalia Skirelienė

Kainų statistikos skyriaus vyriausioji specialistė

Tel. (8 5) 236 4741

El. p. [dalia.skireliene@stat.gov.lt](mailto:dalia.skireliene@stat.gov.lt)

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: VKI, infliacija, kainos, vartojimo prekės ir paslaugos.